สังคมข่าวหุ้น
*...ดัชนีตลาดหุ้นไทยปิดที่ระดับ 1,521.92 จุด ลดลง 15.86 จุด มูลค่าการซื้อขาย 87,720.54 ล้านบาท ติดตามการทยอยประกาศผลประกอบการงวดไตรมาส 2/64 ของบริษัทจดทะเบียน และสถานการณ์การแพร่ระบาดไวรัสโควิด-19...
1 ส.ค. 2564

*…ดัชนีตลาดหุ้นไทยปิดที่ระดับ 1,521.92 จุด ลดลง 15.86 จุด มูลค่าการซื้อขาย 87,720.54 ล้านบาท ติดตามการทยอยประกาศผลประกอบการงวดไตรมาส 2/64 ของบริษัทจดทะเบียน และสถานการณ์การแพร่ระบาดไวรัสโควิด-19…
*…RATCH ลุยธุรกิจด้านสุขภาพ ล่าสุดส่งบ.ย่อย “ราช-ลาว เซอร์วิส” เซ็นสัญญาซื้อขายหุ้นเพิ่มทุน BCIL สัดส่วน 9.91% คิดเป็นเงิน 190 ล้านบาท เพื่อลงทุนในรพ.เกษมราษฎร์อินเตอร์เนชั่นแนล ที่ลาว ซึ่งเป็นรพ.เอกชน เฟสที่ 1 ขนาด 110 เตียง และเพิ่มขึ้นเป็น 254 เตียง ในเฟสที่ 2 คาดจะเปิดให้บริการเชิงพาณิชย์ในวันที่ 19 ส.ค. 64 อย่างไรก็ตาม ภายหลังการซื้อหุ้นเพิ่มทุนดังกล่าวแล้วเสร็จ ผู้ถือหุ้นของ BCIL จะมี BCH ถือหุ้น 68.47%, ราช-ลาว เซอร์วิส ถือหุ้น 9.91% และผู้ถือหุ้นรายย่อยในลาว และไทย รวม 21.62% จัดว่าเป็นธุรกิจที่มีแนวโน้มเติบโตสูง…
*…ไอพีโอน้องใหม่ “เอเอ็มอาร์ เอเซีย หรือ AMR” เข้าเทรดในตลาด SET วันนี้ (2 ส.ค. 64) จับตาราคาเหนือจอง 6.90 บาท ด้วย P/E ระดับ 15.33 เท่า ซีอีโอ “มารุต ศิริโก” มั่นใจได้รับความสนใจคึกคัก เนื่องด้วยธุรกิจอยู่ในเมกะเทรนด์ มีการเติบโตตามการลงทุนโครงสร้างพื้นฐานระบบคมนาคมและสื่อสารของภาครัฐ-เอกชน ล่าสุดโชว์ไตรมาส 1/64 โกยกำไรสุทธิ 29 ล้านบาท พุ่งกระฉูด 263%…
*…บิ๊กบอส TSR “เอกรัตน์ แจ้งอยู่” ประกาศเปิดตัวแคมเปญส่งมอบความห่วงใยลูกค้าร่วมกับทิพยประกันภัย เพื่อส่งต่อสิ่งดี ๆ ดูแลลูกค้าด้วยโปรโมชั่น “ประกันภัยทิพยโควิด-19” คุ้มครองการติดเชื้อและอาการแพ้จากการฉีดวัคซีน สำหรับลูกค้าที่ซื้อเครื่องกรองน้ำเซฟ ระบบบำบัดน้ำใช้วอเตอร์เมท เครื่องกรองน้ำในแพลตฟอร์มดริงค์โค เครื่องทำน้ำแข็งอัลไพน์ ตั้งแต่วันนี้-31 ส.ค.นี้ และเครื่องใช้ไฟฟ้าผ่อนสบาย เริ่มตั้งแต่วันนี้–15 ส.ค.นี้…
*…ตลาดหลักทรัพย์ฯ ให้ KKC, MORE, MORE-W2, PRAPAT, UREKA, UREKA-W2, YGG ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) โดยเริ่มตั้งแต่ 2 ส.ค.-10 ก.ย. 64 รวมถึงขยายช่วง Cash Balance ของ EE, JAS, SIMAT, SIMAT-W3 ตั้งแต่ 2 ส.ค.-20 ส.ค. 64 ส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ GLOCON, GLOCON-W4, JTS, SANKO ใช้ถึง 2 ส.ค. 64 TEAM ใช้ถึง 4 ส.ค. 64 ส่วน KWM, PLANET, PROEN, PSTC, SICT, KWM-W1 ใช้ถึง 6 ส.ค. 64 FVC ใช้ถึง 10 ส.ค. 64 ARIN ใช้ถึง 11 ส.ค. 64 สำหรับ INGRS, NEX, NEX-W2, TM, WINMED ใช้ถึง 13 ส.ค. 64 อีกทั้ง OTO ใช้ถึง 17 ส.ค. 64 ด้าน SALEE, SECURE, SSP-W2, VPO ใช้ถึง 20 ส.ค. 64 ขณะที่ CFRESH, CMR, INOX, LEO, MENA, PRINC, SCI, SITHAI ใช้ถึง 27 ส.ค. 64 และ SOLAR ,SST-W2, TMI, UPA ใช้ถึง 3 ก.ย. 64…
*…ปิดท้ายพบกับข่าวหุ้นเจาะตลาด เวลา 9.35-11.00 น.ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น.ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.